সভ্যতার বস্তুগত অগ্রগতিতে বিশেষ প্রকার ভূমিকা ছিল বিভিন্ন উদ্ভাবনার। বাষ্পশক্তি, বিদ্যুৎ, ইলেক্ট্রনিক্স, এরা বৈপস্নবিক উদ্ভাবনা; কিন্তু সবাই পুঁজিবাদের হাতে ব্যবহৃত হয়েছে। এবং পীড়ন ও বঞ্চনার কারণ হয়েছে মেহনতি মানুষের। ইলেক্ট্রনিক মিডিয়া তথ্যজগতে অত্যাশ্চর্য বিপস্নব এনে দিয়েছে; কিন্তু এই বিপস্নব আবার তথ্যসাম্রাজ্যবাদের শক্তিবৃদ্ধির, এমনকি তথ্যসন্ত্রাসেরও কারণ হয়ে দাঁড়িয়েছে। পুঁজিবাদীরা তথ্য তৈরি করে, তথ্য বিকৃত করে, মিথ্যাকে সত্যে পরিণত করে ফেলে। সকল কা-ই ঘটে পুঁজিবাদী ব্যবস্থাটাকে রক্ষা করবার জন্য, এবং মেহনতিদেরকে দমন করবার অভিপ্রায়ে। তারা পণ্যের বিজ্ঞাপন প্রচার করে, চেষ্টা চালায় মানুষকে পণ্যমুখী ও ভোগবাদী করে তুলবার, মানুষ যাতে করে বাস্তবিক জগতের দুঃখ-দুর্দশা এবং বস্তুগত বৈষম্যের দুর্বিষহ সত্যটাকে ভুলে থাকতে পারে। সামাজিক যোগাযোগ চালু করে এখন মানুষকে অসামাজিক করে তুলবার চেষ্টা চলছে। যোগাযোগ মানুষের সঙ্গে মানুষের নয়, ঘটছে ছায়ার সঙ্গে ছায়ার; এবং দ্রম্নত মন্তব্য দিয়ে আত্মপ্রকাশের সমেত্মাষ ও আত্মপ্রচারের সুখ দুটোই পাওয়া যাচ্ছে, অতিসহজে। ওদিকে বাড়ছে বিচ্ছিন্নতা। তথাকথিত ভার্চুয়াল ওয়ার্ল্ড ভুলিয়ে দিচ্ছে রিয়াল ওয়ার্ল্ডকে। বড় করবার নাম করে পৃথিবীটাকে ছোট করে দেবার কাজ চলছে, মহোৎসাহে। এমনকি নিজের ঘরও নয়, নিজের হাতের ফেসবুক এবং মোবাইল ফোনকেই মনে করা হচ্ছে সম্পূর্ণ জগৎ। বৃহৎকে আটক করে ফেলা হচ্ছে ক্ষুদ্রের ভেতর। জগৎকে ভুলে থাকবার এ এক আশ্চর্য নেশা, অদ্ভুত মোহ। হাসছে অন্তর্যামী; তার ব্যবসা জমছে ভালো, ভাবছে সে, তার বিরুদ্ধে অভ্যুত্থানের আশঙ্কা আসছে কমে।